Aranes

Aranes es un dialeto de la lingua ositan cual on parla en la Vale de Aran.

Seguente un conta de abitores de 2001 par la governa aranes, un 90% de la popla de la vale pote comprende la lingua. Persones ci ave entre 25 e 34 anios ave la proportio la min grande, a sirca 80%. Entre un 60 e un 65% pote parla lo, an tal, sola la 26% ia dise ce pote scrive lo.

En 2008, la Generalitat de Catalunia ia sonda la popla (ci ia ave 15 o plu anios) en la Vale de Aran. La sonda ia dise ce 78.2% de la popla pote comprende aranes, 56.8% pote parla lo, 59.4% pote leje lo, e 34.8% pote scrive la lingua.

 Publicis 
 Gramatica 
Un refere sur usa e conjuga de verbos aranes titulida Es Vèrbs conjugadi : morfologia verbau aranesa ia es scriveda par Verònica Barés Moga e publicida en 2003. Un gramatica de refere norminte, scriveda en aranes par Aitor Carrera ia es publicida en marto 2007. Lo inclui un analise detaliosa de diferes fonolojial e gramatical entre dialetos de aranes en viletas diferente en la vale.

 Disionarios 
Un disionario de aranes ia es scriveda par la linguiste catalan Joan Coromines como sua tese dotoral.

On ave un disionario simple espaniol-aranes-catalan-franses, scriveda par Frederic Vergés Bartau.

En 2006 un disionario aranes-engles e engles-aranes ia es publicida. Lo ia es scriveda par Ryan Furness, un joven de Minnesota, a pos el ia deveni curiosa sur la lingua cuando el ia viaja a la Vale de Aran"Presenten el primer diccionari aranès-anglès", Agència Catalana de Notícies, 05 April 2006. Retrieved 23 August 2014. "Un jove de Minnesota prepara el primer diccionari aranès-anglès", 324, Vielha, 09 November 2006. Retrieved 23 August 2014..

Un disionario detaliosa catalan-ositan e ositan-catalan ia es publicida con la suporta de la governa de Catalunia e la Val de Aran. An si lo nomi la lingua "ositan", lo usa la ortografia aranes e sua prefasa dise ce lo ia dona atende spsial a la dialeto aranes.

 Revistas 
Un revista local nomida Toti es otra jornales es publicida partal en la lingua.

 Referes 

Categoria:Linguas romanica
Categoria:Linguas de Espania